CELEX: 32010R0863
Language: hu
Date: 2010-09-29 00:00:00
Title: A Bizottság 863/2010/EU rendelete ( 2010. szeptember 29. ) a 967/2006/EK rendeletnek a kvótán felül termelt cukor kivitelére és a többletösszeg beszedésére alkalmazandó határidők tekintetében történő módosításáról

30.9.2010   
            
            
               HU
            
            
               Az Európai Unió Hivatalos Lapja
            
            
               L 256/15
            
         A BIZOTTSÁG 863/2010/EU RENDELETE
   (2010. szeptember 29.)
   a 967/2006/EK rendeletnek a kvótán felül termelt cukor kivitelére és a többletösszeg beszedésére alkalmazandó határidők tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) szóló, 2007. október 22-i 1234/2007/EK tanácsi rendeletre (1) és különösen annak 134. cikkére, valamint 161. cikke (3) bekezdésére, összefüggésben annak 4. cikkével,
   mivel:
   
               (1)
            
            
               A kvótán felüli cukortermelésre vonatkozóan a 318/2006/EK tanácsi rendelet végrehajtása részletes szabályainak megállapításáról szóló, 2006. június 29-i 967/2006/EK bizottsági rendelet (2) megállapítja a kvótán felül termelt cukor kivitelére és a többletösszeg beszedésére alkalmazandó határidőket.
            
         
               (2)
            
            
               A 967/2006/EK rendelet 19. cikke (2) bekezdésének c) pontja értelmében a kvótán felül termelt mennyiség kivitele esetén a gyártó a tagállam illetékes szerve részére a többlet keletkezésének gazdasági évét követő április 1-jéig bemutatja a kivitelre vonatkozó szükséges igazoló dokumentumokat.
            
         
               (3)
            
            
               A kvótán felüli cukor- és/vagy izoglükóz-kivitel szempontjából nem jogosult rendeltetési helyek esetében a gyártónak igazolnia kell a termék rendeltetési helyre történő megérkezését a 951/2006/EK bizottsági rendelet (3) 4c. cikkének megfelelően. A tapasztalatok azt mutatják, hogy egyes rendeltetési helyek esetében hosszabb ideig tarthat valamennyi szükséges dokumentum beszerzése. Ezért helyénvaló lehetővé tenni, hogy a határidő ilyen esetekben meghosszabbítható legyen.
            
         
               (4)
            
            
               Amennyiben a kivitelt igazoló dokumentumoknak a tagállam illetékes szerve részére történő benyújtási határideje meghosszabbításra kerül, a gyártó által fizetendő teljes többletösszegre vonatkozó tagállami értesítés határidejét, valamint a gyártó által megtérítendő többletösszeg fizetési határidejét is indokolt kiigazítani. Hasonlóképpen módosítani kell azt a határidőt, amelyen belül a tagállamoknak a többletmennyiségeket meg kell határozniuk és azokról a Bizottságot értesíteniük kell.
            
         
               (5)
            
            
               A 967/2006/EK rendelet 3., 4. és 19. cikkét ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 967/2006/EK rendelet a következőképpen módosul:
   
               1.
            
            
               A 3. cikk (2) bekezdése az alábbi második albekezdéssel egészül ki:
               „Ha a tagállamok élnek a 19. cikk (3) bekezdésében foglalt lehetőséggel, az első albekezdésben megállapított határidők november 1-jében, illetve december 1-jében kerülnek meghatározásra.”
            
         
               2.
            
            
               A 4. cikk (3) bekezdése az alábbi második albekezdéssel egészül ki:
               „Ha a tagállamok élnek a 19. cikk (3) bekezdésében foglalt lehetőséggel, az első albekezdésben megállapított határidő december 31-ében kerül meghatározásra.”
            
         
               3.
            
            
               A 19. cikk az alábbiak szerint módosul:
               
                           a)
                        
                        
                           A (2) bekezdés c) pontjának ii. alpontja helyébe a következő szöveg lép:
                           
                                       „ii.
                                    
                                    
                                       a 376/2008/EK rendelet 31. és 32. cikkében említett dokumentumokat, valamint egyes, a kvótán felüli cukor- és/vagy izoglükóz-kivitel szempontjából nem jogosult rendeltetési helyek esetében a 951/2006/EK rendelet 4c. cikkében említett, a biztosíték felszabadításához szükséges dokumentumokat.”
                                    
                                 
                     
                           b)
                        
                        
                           A cikk az alábbi (3) bekezdéssel egészül ki:
                           „(3)   A kvótán felüli cukor- és/vagy izoglükóz-kivitel szempontjából nem jogosult rendeltetési helyek esetében a tagállamok – a gyártó írásos kérelmére – a (2) bekezdés c) pontjában megállapított, a (2) bekezdés c) pontjának ii. alpontjában említett dokumentumok benyújtására vonatkozó április 1-jei határidőt legfeljebb hat hónappal meghosszabbíthatják.”
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. szeptember 29-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 176., 2006.6.30., 22. o.
   
      (3)  HL L 178., 2006.7.1., 24. o.